stanford-oval/wikipedia huggingface dataset:
ליגת CONCACAF
זכיות בגביע > גמרי הטורניר

| שנה | אלופה | תוצאה | סגנית | מיקום |
| --- | --- | --- | --- | --- |
| 2017 | הונדורס אולימפיה | 0–1 | קוסטה ריקה סנטוס דה גואפילס | אצטדיון אולימפיקו מטרופוליטנו, סן פדרו סולה |
| 2017 | הונדורס אולימפיה | 1–0 ה 1-4 פ | קוסטה ריקה סנטוס דה גואפילס | האצטדיון הלאומי קוסטה ריקה, סן חוסה |
2017: אולימפיה ניצחה 1–4 בדו-קרב פנדלים וזכתה בגביע, לאחר שבסיכום שני המשחקים והארכה היה תיקו מוחלט 1-1
| 2018 | קוסטה ריקה ארדיאנו | 2–0 | הונדורס מוטגואה | אצטדיון אלאדיו רוסבאל קורדרו, ארדיה |
| 2018 | קוסטה ריקה ארדיאנו | 1–2 | הונדורס מוטגואה | אצטדיון טיבוריצ'יו קאריאס אנדינו, טגוסיגלפה |
2018: ארדיאנו ניצחה 3–2 בסיכום שני המשחקים וזכתה בגביע
| 2019 | קוסטה ריקה סאפריסה | 1–0 | הונדורס מוטגואה | אצטדיון ריקארדו סאפריסה איימה, טיבאס |
| 2019 | קוסטה ריקה סאפריסה | 0–0 | הונדורס מוטגואה | אצטדיון טיבוריצ'יו קאריאס אנדינו, טגוסיגלפה |
2019: סאפריסה ניצחה 1–0 בסיכום שני המשחקים וזכתה בגביע
| 2020 | קוסטה ריקה אלחואלה | 3–2 | קוסטה ריקה סאפריסה | אצטדיון אלחנדו מוררה סוטו, אלחואלה |
| 2021 | גואטמלה קומוניקסיונס | 2–1 | הונדורס מוטגואה | אצטדיון טיבוריצ'יו קאריאס אנדינו, טגוסיגלפה |
| 2021 | גואטמלה קומוניקסיונס | 4–2 | הונדורס מוטגואה | אסטדיו דורטו גואמוש, גואטמלה סיטי |
2021: קומוניקסיונס ניצחה 6–3 בסיכום שני המשחקים וזכתה בגביע
| 2022 | הונדורס אולימפיה | 3–2 | קוסטה ריקה אלחואלה | האצטדיון הלאומי צ'אטלו אוקלס, טגוסיגלפה |
| 2022 | הונדורס אולימפיה | 2–2 | קוסטה ריקה אלחואלה | אצטדיון אלחנדו מוררה סוטו, אלחואלה |
2022: אולימפיה ניצחה 5–4 בסיכום שני המשחקים וזכתה בגביע
זכיות בגביע > זכיות לפי קבוצה

| קבוצה | זכיות | שנות זכייה | סגנות | שנות סגנות |
| --- | --- | --- | --- | --- |
| הונדורס אולימפיה | 2 | 2017, 2022 | – | – |
| קוסטה ריקה סאפריסה | 1 | 2019 | 1 | 2020 |
| קוסטה ריקה אלחואלה | 1 | 2020 | 1 | 2022 |
| קוסטה ריקה ארדיאנו | 1 | 2018 | – | – |
| גואטמלה קומוניקסיונס | 1 | 2021 | – | – |
| הונדורס מוטגואה | – | – | 3 | 2018, 2019, 2021 |
| קוסטה ריקה סנטוס דה גואפילס | – | – | 1 | 2017 |
זכיות בגביע > זכיות לפי מדינה

| מדינה | זכיות | סגנויות |
| --- | --- | --- |
קוסטה ריקה קוסטה ריקה: 3
| הונדורס הונדורס | 2 | 3 |
| גואטמלה גואטמלה | 1 | 0 |
פרסים והישגים אישיים

החל מהקמת ליגת CONCACAF ב-2017, חולק בכל עונה פרס נעל הזהב למלך השערים, פרס כדור הזהב לשחקן המצטיין, פרס כפפת הזהב לשוער המצטיין, ופרס השחקן הצעיר המצטיין לטורניר.
| עונה | נעל הזהב> שחקן (שערים) | נעל הזהב> קבוצה | כדור הזהב> שחקן | כדור הזהב> קבוצה | כפפת הזהב> שחקן | כפפת הזהב> קבוצה | השחקן הצעיר המצטיין>  | השחקן הצעיר המצטיין>  |
| --- | --- | --- | --- | --- | --- | --- | --- | --- |
| 2017 | הונדורס רוג'ר רוחאס (5) | הונדורס אולימפיה | הונדורס מיקאל צ'ירינוס | הונדורס אולימפיה | קוסטה ריקה בריאן מוראלס | קוסטה ריקה סנטוס דה גואפילס | הונדורס קווין אלברס | הונדורס אולימפיה |
| 2018 | הונדורס רומאן קסטיליו (5) | הונדורס מוטגואה | קוסטה ריקה ינידריק רויז | קוסטה ריקה ארדיאנו | קוסטה ריקה ליונל מוריירה | קוסטה ריקה ארדיאנו | קוסטה ריקה ג'ימי מרין | קוסטה ריקה ארדיאנו |
| 2019 | קוסטה ריקה יוהאן ונגאס (7) | קוסטה ריקה סאפריסה | קוסטה ריקה יוהאן ונגאס | קוסטה ריקה סאפריסה | ארגנטינה ג'ונתן רוגייר | הונדורס מוטגואה | קוסטה ריקה מנפרד אוגלדה | קוסטה ריקה סאפריסה |
| 2020 | קוסטה ריקה יוהאן ונגאס (6) | קוסטה ריקה סאפריסה | הונדורס אלכסנדר לופס | קוסטה ריקה אלחואלה | קוסטה ריקה ליונל מוריירה | קוסטה ריקה אלחואלה | קוסטה ריקה פרנאן פארון | קוסטה ריקה אלחואלה |
| 2021 | אקוודור חואן אנאגונו (6) | גואטמלה קומוניקסיונס | אקוודור חואן אנאגונו | גואטמלה קומוניקסיונס | גואטמלה קווין מוסוקסו | גואטמלה קומוניקסיונס | גואטמלה אוסקר סנטיס | גואטמלה קומוניקסיונס |
| 2022 | ארגנטינה רמירו רוקה (6) | הונדורס ריאל אספנייה | הונדורס מיקאל צ'ירינוס | הונדורס אולימפיה | קוסטה ריקה ליונל מוריירה | קוסטה ריקה אלחואלה | קוסטה ריקה ארון סוארס | קוסטה ריקה אלחואלה |
מדליין ג'וליה

| --- | --- |

 לידה:  29 במרץ 1927 (בת 97) פריז, צרפת
 ענף מדעי:  כימיה אורגנית
 מקום מגורים:  סאו פאולו, בוסטון, פריז, ריו דה ז'ניירו, פילדלפיה 
 מקום לימודים:  אוניברסיטת פנסילבניה
 מוסדות:  אוניברסיטת פנסילבניה (1953)  אוניברסיטת קליפורניה בסנטה ברברה  אוניברסיטת קולומביה  אוניברסיטת קיימברידג' 
 פרסים והוקרה:  מדליית גרוון-אולין (1978)  ACS Award for Encouraging Women into Careers in the Chemical Sciences (1998)  מדלית ג'ון סקוט (2015)  תוכנית פולברייט 
 
מדליין ג'וליה (בצרפתית: Madeleine M. Joullié‏; נולדה ב-29 במרץ 1927) היא כימאית אורגנית אמריקאית ממוצא צרפתי. ג׳וליה הייתה פרופסור באוניברסיטת פנסילבניה. מחקריה עוסקים בכימיה הטרו-ציקלית (Heterocyclic), כימיה רפואית וסינתזה של תוצרים טבעיים. ג'וליה הייתה האישה הראשונה שמונתה למרצה בפקולטה לכימיה באוניברסיטת פנסילבניה בשנת 1953 ומשנת 1974 ועד 1994 הייתה פרופסור מן המניין. היא פרסמה כ-300 מאמרים ושלושה ספרים. היא זכתה בפרסים רבים, בהם גם פרסים על הוראת הכימיה. ג'וליה חברה באקדמיה האמריקאית לאומנויות ומדעים ועמיתה באגודה המלכותית לכימיה. ג'וליה פעלה רבות למען מתן שוויון הזדמנויות לחוקרים.
קורות חיים

מדליין ג'וליה נולדה בשנת 1927 בפריז, צרפת. בילדותה הוריה עברו להתגורר גדלה פאולו, ברזיל, שם ג'וליה התחנכה בבתי ספר פרטיים. אביה היה איש עסקים שעסק בתחום הפרמצבטיקה ואימה הייתה מורה. אביה שלח אותה לארצות הברית על מנת שתרכוש השכלה גבוהה. היא למדה תואר ראשון בכימיה בסימונס קולג' לנשים (1949). את התואר השני בכימיה (1950) עשתה באוניברסיטת פנסילבניה והייתה האישה הראשונה והיחידה באותה תקופה שלמדה לתואר שני. גם את הדוקטורט בכימיה אורגנית (1953) סיימה באוניברסיטת פנסילבניה.
בסיום לימודיה יעץ לה המנטור שלה, ד"ר אלן דיי (Allan R. Day) להישאר באוניברסיטת פנסילבניה ולעסוק במחקר ובהוראה. בכך הייתה ג'וליה לכימאית האורגנית הראשונה שקיבלה קביעות באוניברסיטה גדולה.
בהיותה האישה הראשונה ובתחילה גם היחידה שלימדה באוניברסיטה היא התקשתה בתחילה להביא סטודנטים שיעבדו איתה במעבדה אך בהמשך הפכה למרצה מבוקשת וחינכה אלפי סטודנטים וחוקרים. בשנת 1974 היא מונתה כפרופסור מן המניין. יחד עם המינוי כפרופסור מן המניין היא מונתה גם כאחראית על אפליה מתקנת ומילאה תפקיד חשוב במינוי נשים ומיעוטים לסגל האוניברסיטה.
ג'וליה הרצתה במסגרת מלגת פולברייט בברזיל (1965), באותו זמן גם פרסמה ספר על כימיה הטרוציקלית בפורטוגזית. ב-1965 הייתה פרופסור אורחת באוניברסיטאות קולומביה, CRNS (גרנובל, צרפת), באוניברסיטת קליפורניה (סנטה ברברה), אוניברסיטת קיימברידג' (אנגליה) ועוד.
בתחילת שנות ה-70 היא סינתזה טילורון, חומר שעוזר להגן על תאים ומשמש כתרופה אנטי-ויראלית. גילוי זה זיכה אותה בפרס American Chemical Society‏ (ACS) בפילדלפיה בשנת 1972. ב-1978 זכתה במדליית גרוון-אולין על תרומתה לכימיה סינתטית ולהוראה. לאורך השנים ג'וליה הייתה פעילה באגודות רבות בהם האקדמיה האמריקאית לאומנויות ומדעים, באגודה המלכותית לכימיה ועוד וזכתה בפרסים רבים על מחקר והוראת הכימיה.
ג'וליה עבדה לאורך השנים גם עם השירות החשאי האמריקאי, ושימשה כיועצת של חברות אנרגיה וסטרן אלקטריק ושל.
באוניברסיטת פנסילבניה הכירה ג'וליה את בעלה, פרופ' ריצ'רד פרנג, שהיה פיזיקאי. הם נישאו בשנת 1959. פרופ' פרנג נפטר בשנת 2008.
פעילות מחקרית

ג'וליה שילבה לאורך השנים מחקר והוראת הכימיה. ככימאית תיארה ג'וליה שהיא "בוחנת מוצרים וחומרים על מנת ללמוד מה הם עושים ואיך ליצר אותם באופן מלאכותי וליצור מבנים חדשים".
בתחילת שנות ה-70 היא סינתזה טילורון, חומר שעוזר להגן על תאים ומשמש כתרופה אנטי-ויראלית.
בשנות ה-80 הייתה הראשונה לדווח על סינתזה א-סימטרית של האנטיביוטיקה Furanomycin. היא גם הייתה הראשונה שהשתמשה בסוג מסוים של תגובה כימית כדי לסנטז חומצת אמינו מלאכותית. היא סייעה בפיתוח שיטות להחלפה ארומטית, במצבים בהם קשר כימי נשבר ומוחלף, והציגה מושג בו משתמשים עד היום – "העברת כיראליות" (Chirality transfer) – להעברה של תכונות באמצעות קשר כימי.
בסוף שנות ה-80 עבדה בשיתוף פעולה עם יהודה פולקמן (בית הספר לרפואה הרווארד) ופרופ' וייס (אוניברסיטת פנסילבניה) בפיתוח מולקולת סוכר, בטא-ציקלודקסטרין סולפט, שנצמדת לכלי דם גדולים ומפחיתה צמיחה של כלי דם קטנים חדשים. הפחתת אספקת הדם לגידולים ממאירים מעכבת את גדילתם. התרכובת שהיא פיתחה הפכה את הטיפול של פולקמן ליעיל ועוצמתי יותר (פי 100–1000) וגם מונעת חסימה מחדש של כלי דם בדפנות העורקים אחרי ניתוחים.
בשנות ה-90 היא פרצה דרך בסינתזה של חומר הנקרא דידמנים B‏ (Didemnin B), המתבסס על כימיקל שבו בעלי חיים ימיים משתמשים כדי להגן על הזחלים שלהם. סינתזת החומר היוותה פריצת דרך בהבנה של חומרים טבעיים אלו, ששימשו לחקר הסרטן והובילו למציאת תרכובות נגד סרטן, וירוסים ודיכוי של מערכת החיסון.
בשנות ה-90 היא סייעה לשירות החשאי במציאת ריאגנט חדש לזיהוי של טביעות אצבע.
פרסים

1972 Philadelphia Section Award, American Chemical Society
1978 Garvan Medal, American Chemical Society
1984 Faculty Award, American Cyanamid Company
1985 Scroll Award, American Institute of Chemists
1991 Lindback Award for Distinguished Teaching
1991 Class of 1970 Endowed Chair
1991 Philadelphia Section Award, AWIS
1994 POCC Award, Philadelphia Organic Chemists Club
1994 Henry Hill Award, American Chemical Society
1995 H. Martin Friedmann Lectureship, Rutgers University
1998 ACS Award for Encouraging Women into Careers in the Chemical Sciences
1999 Distinguished Achievement Award University of Pennsylvania Graduate Student Associate and Phi Lambda Upsilon
2002 Arthur C. Cope Senior Scholar Award, American Chemical Society
2009 Edward Leete Award
2015 John Scott Medal and Prize, City of Philadelphia
הערות שוליים

↑  Agent of Change, Omnia, ‏2020-11-24 (באנגלית)
| --- | --- |
בקרת זהויות :  GND: 1237756200  ISNI: 0000 0000 4433 875X  LCCN: no2003044430  ORCID: 0000-0003-4907-3721  SUDOC: 092586457  VIAF: 58767754   WorldCat (עם VIAF): 58767754
מוזיאון אוצרות גבעת ברנר

| --- | --- |

 מידע כללי
 סוג:  מוזיאון להיסטוריה
 מיקום:  גבעת ברנר 
 מדינה:  ישראל 
 מידות
 שטח:  300 מ"ר 
 קואורדינטות:  31°51′55″N 34°48′02″E﻿ / ﻿31.865341171947°N 34.800500307287°E﻿ / 31.865341171947; 34.800500307287
  (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוזיאון אוצרות גבעת ברנר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוזיאון אוצרות גבעת ברנר
 
תצוגה בתוך המוזיאון
מוזיאון "אוצרות" בקיבוץ גבעת ברנר במקורו היה מחסן שנבנה בשנת 1936 וכיום הוא משמש כמוזיאון לקהל הרחב.
הוא מייצג את ימיו הראשונים של הקיבוץ ואת הסיפורים של המייסדים. במוזיאון יש אוצרות שהם כלי עבודה וחפצי יום יום מאותה התקופה.
מבנה המוזיאון

במרכז קיבוץ גבעת ברנר נמצא מבנה המשמש כמוזיאון. על קיר המבנה רשום "גבעת ברנר 1928". בצידו השמאלי תלוי שלט הסבר על המחסן המרכזי. לצד המוזיאון ניצב "הליפט הישן" מצופה נייר זפת ומראה את התנאים הקשים שהיו אז לחברי הקיבוץ בשנותיו הראשונות. בכניסה למבנה הוצב פסל שנקרא "הלוחם הפצוע" שנוצר על ידי יעקב לוצ'אנסקי. האנגר הוא גדול וישן ומשתרע על פני כ-300 מ"ר ובו יש פריטים המדגימים את סיפורם של המייסדים: חפצים, כלים מקוריים, ריהוט, מכונות, כלי עבודה ותמונות.
היסטוריה

המחסן נבנה ב-1936 ושמר על צורתו המקורית. במחסן זה נערכה גם ועידת הקיבוץ המאוחד בשנת 1943, שבה הופיעו פליטי השואה שהביאו בפעם הראשונה את ידיעות השואה היהודית באירופה וגרמו לתושבים זעזוע עמוק. המחסן שימש גם לאחסון סחורות שהובאו לתחומי המשק, מרכזי קניות וענפי תחבורה .
המוזיאון הוקם על ידי קבוצת חברים שביקשו להנציח את המורשת ההיסטורית של גבעת ברנר דרך כלים חקלאיים שמציגים את החיים בקיבוצים.
היסטוריה > הפעילויות במוזיאון

במוזיאון מתקיימים סיורים מודרכים הוא מציע גם סיור "מונולוג של חלוצה" המבוצע על ידי שחקנית, מארוחת צהריים בחדר האוכל של הקיבוץ. כמו כן, המוזיאון מציע הדרכות המיועדות לילדים בעזרת למידה מגוונת ולמידה חווייתית בנוסח הקיבוץ של פעם. במוזיאון מתקיימים גם הפעלות ליחידים, לבתי ספר, לקבוצות ואפילו גם למשפחות.
בשנים האחרונות שימש המבנה כספרייה ואולם מופעים.
הערות שוליים

1 2 3  אור יקרות
1 2  המועצה לשימור אתרי מורשת ישראל
1 2  היסטוריה על המפה (ארכיון)
1 2  תפוז אנשים
↑  פיקיוויקי -מאגר התמונות של ישראל
מונולוג

מונולוג הוא שיחת יחיד, אשר מתרחשת כאשר אדם משוחח בלי בן זוג לשיחה. מקור הביטוי ביוונית, (מונו = "יחיד", לוגוס = "שיחה"). כאשר מצטרף משתתף נוסף לשיחה הוא הופך אותה לדו-שיח – דיאלוג.
המונולוג קשור בעיקר לתחומי הספרות הקולנוע והתיאטרון.
לעיתים גם רפליקה ארוכה, מעל שתי דקות, מכונה מונולוג, על אף שהיא מופנית לפרטנר ולא לקהל.
בספרות

צורת המונולוג רווחת הרבה בספרות, כאשר הדמות מביעה את תחושות לבה, או רצף רעיונות כלשהו מבלי שתופרע על ידי דמות אחרת. במונולוגים באים לעיתים לידי ביטוי מיצוי רעיונות נשגבים והתלבטויות נפשיות, שבהם מגלה מחבר היצירה את כוחו גם כפסיכולוג ופילוסוף.
ספר איוב מורכב ממונולוגים של איוב וחבריו המתייחסים לעקרון הצדק האלוהי ולמהות החטא והעונש.
ספריו של חיים הזז, "הדרשה" ו"דרבקין" הם בנויים על ספור שנושא אופי שבו הגיבור נושא מונולוג רציף אחד.
בשירה העברית ישנם שירים רבים שהם בעצם מונולוג לירי ובמיוחד מטיבה להביע רגשותיה בסוג זה של ביטוי, רחל המשוררת בשירהּ "רק על עצמי":
רַק עַל עַצְמִי לְסַפֵּר יָדַעְתִּי.
צַר עוֹלָמִי כְּעוֹלַם נְמָלָה,
גַּם מַשָּׂאִי עָמַסְתִּי כָּמוֹהָ
רַב וְכָבֵד מִכְּתֵפִי הַדַּלָּה.
בתיאטרון

בתיאטרון, המונולוג מתבטא כאשר השחקן מדבר בלי שיופרע על ידי שחקן אחר. הדמות המדברת במונולוג מהרהרת על מצבה או משתפת את הקהל בסודה.
אחד המקרים המפורסמים בהם יש מחלוקת האם זה מונולוג או לא נמצא במחזה "המלט", המקרה הוא "להיות או לא להיות". קטע מהמחזה "המלט" של ויליאם שייקספיר. המצדדים בזה שהקטע "להיות או לא להיות" הוא מונולוג טוענים שהמלט מתוודה על ספקותיו בנוגע לדרכו (האם שווה לחיות או לא) בעוד המתנגדים טוענים כי [המלט] מדבר בעוד [אופליה] נמצאת על הבמה מה שסותר את הטענה כי זה מונולוג כי מונולוג במחזה זה כשהגיבור ניצב לבד על הבמה
להיות או לא להיות,
זו השאלה:
האם נעלה יותר להתענות בפגיעותיו ובחיציו של הגורל המתאכזר;
או להניף את חרבך על ים הייסורים;
להלחם בגליו הסוערים,
וכך לשים קץ גם ליסורייך.
למות - לישון, וסוף לכל.
לומר כי בשינה הזאת נשׂימה קץ לכאבי-הלב,
ואין-ספור המכות הנוחתות על כל בשר ודם.
על סוף כזה הרי חולמים כולנו
למות - לישון.
מונולוג קומי

גרסה חדישה של צורת מופע מונולוג הוא הסטנד-אפ, בו שחקן נותן מופע יחיד על הבמה, משולב בקטעים מצחיקים בדרך כלל, ובשילוב עוד מרכיבים לא מילוליים כגון קסמים או שירה, מופע שהוא כביכול ללא הכנה, ומהלכו מתכוון לפי תגובות הקהל.
ראו גם

אוריינות בתיאטרון
דיאלוג
זרם התודעה
אגוצנטריות#דיבור אגוצנטרי
מטאו גוצ'י

| --- | --- |
אין תמונה חופשית
 לידה:  האלף ה־1.5 
 פטירה:  המאה ה־16 
 מדינה:  ממלכת פולין השווה 
 
מטאו גוצ'י (באיטלקית: Mateo Gucci, סביב 1500–1550) היה אדריכל ופסל פולני-איטלקי מתקופת הרנסאנס.
גוצ'י ידוע בזה שבנה מחדש את בית הכנסת הישן בשכונת קז'ימייז' בקרקוב. הוא ככל הנראה עבד על טירת ואוול. הוא היה אחיו של סאנטי גוצ'י, גם הוא פסל ואדריכל נודע בפולין.
לקריאה נוספת

Zofia Wenzel-Homecka, Mateusz Gucci, w: Polski Słownik Biograficzny, tom IX, 1960-1961
ערך זה הוא קצרמרבנושא אדריכלים. אתם מוזמנים לתרום לוויקיפדיה ו.
מוקרן, נסיך ערב הסעודית

מוקרן בן עבד אל-עזיז אָאל סעוד (בערבית: مقرن بن عبدالعزيز آل سعود; נולד ב-15 בספטמבר 1945) הוא חבר בכיר בבית סעוד, ששימש כיורש העצר לכס המלכות של ערב הסעודית למשך מספר חודשים בשנת 2015.
ראשית חייו

מוקרן בן עבד אל-עזיז נולד בריאד ב-15 בספטמבר 1945. הוא בנו ה-35 של מלך ערב הסעודית המנוח אבן סעוד, ובנה של ברכה אל-עסירי, אשר הייתה אשתו ה-18 של אבן סעוד. את חינוכו רכש בבית הספר לנסיכים בריאד, שאותו ייסד המלך עבד אל-עזיז על מנת להעניק חינוך לילדיו, שם למד דת ומדע מודרני. ביולי 2012, מוקרן מונה ליועץ מיוחד למלך עבדאללה, בדרגת שר. משנת 2012 ועד 2015 שימש כראש סוכנות המודיעין הסעודית. עם מותו של המלך עבדאללה מונה לתפקיד יורש העצר, אך לאחר מספר חודשים הודח מתפקידו על ידי המלך סלמאן.
תפקידים בממלכה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מוחמד רפי

| --- | --- |

 לידה:  24 בדצמבר 1924 Kotla Sultan Singh, הודו 
 פטירה:  31 ביולי 1980 (בגיל 55) מומבאי, הודו 
 מוקד פעילות:  הראג' הבריטי, הודו, הדומיניון של הודו 
 תקופת הפעילות:  1941–1980 (כ־39 שנים) 
 סוגה:  מוזיקה קלאסית הודית, מוזיקה קוואלית, bhajan, ע'זל, מוזיקת פילמי, מוזיקה קרנטיקית, Thumri 
 שפה מועדפת:  אורדו, בנגלית, אסאמית, פנג'אבי, אורייה, אנגלית, גוג'ראטית, מראטהית, טלוגו, טמילית, קונקאני, קאנדה, שפה קריאולית 
 כלי נגינה:  הרמוניום 
 מספר צאצאים:  7 
 פרסים והוקרה:  פאדמה שרי באמנויות (1967) 
 www.mohdrafi.com
 פרופיל ב-IMDb
 חתימה:  
 
מוחמד רפי (בהינדי: ਮੁਹੰਮਦ ਰਫ਼ੀ;‏ 24 בדצמבר 1924 – 31 ביולי 1980) היה זמר הודי ממוצא פנג'אבי, שנחשב לאחד הזמרים הגדולים והמשפיעים ביותר בהודו. היה ידוע ומפורסם בעיקר על היותו זמר פלייבק בסרטי בוליווד. שיריו מפורסמים מאוד ברחבי הודו ובכל הקהילות ההודיות ברחבי העולם.
במהלך הקריירה שלו הקליט רפי שירים למעל לאלף סרטים. הוא הקליט בסך הכל 7,405 שירים בשפות שונות. הוא שר בשפות הודיות רבות, כולל קונקאני, אסאמית, בוג'פורית, אודיה, פונג'אבי, בנגאלית, מראטהית, סינדית, קנאדה, גוג'ראטית, טמילית, טלוגו, מגאהי ומאיתילי. מלבד שפות הודיות, הוא גם שר שירים באנגלית, בפרסית, בערבית, בסינהאלית, בקריאולית ובהולנדית. הוא זכה בפרסים רבים.
רפי מת מהתקף לב בגיל 55.
מונולטריזם

מונולטריזם (מיוונית: μόνος = יחיד, λατρεία = פולחן) הוא אמונה דתית בקיומם של אלים שונים עם פולחן של אל אחד בלבד. את המונח טבע החוקר הגרמני הפרוטסטנטי-לותרני, יוליוס ולהאוזן.
בתנ"ך

בתנ"ך מצויים מספר מקומות שחוקרי מקרא פירשו כמעידות על מונולטריזם:
”וְעַתָּה יָדַעְתִּי, כִּי-גָדוֹל ה' מִכָּל-הָאֱלֹהִים” (שמות י"ח, י"א) - דברי יתרו.
”וְעָבַרְתִּי בְאֶרֶץ-מִצְרַיִם בַּלַּיְלָה הַזֶּה, וְהִכֵּיתִי כָל-בְּכוֹר בְּאֶרֶץ מִצְרַיִם, מֵאָדָם וְעַד-בְּהֵמָה; וּבְכָל-אֱלֹהֵי מִצְרַיִם אֶעֱשֶׂה שְׁפָטִים, אֲנִי ה'” (שמות י"ב, יב) – כלומר למצרים יש אלים אחרים.
” מִי-כָמֹכָה בָּאֵלִם ה', מִי כָּמֹכָה נֶאְדָּר בַּקֹּדֶשׁ” (שמות ט"ו י"א).
” כִּי, כָּל-הָעַמִּים, יֵלְכוּ, אִישׁ בְּשֵׁם אֱלֹהָיו; וַאֲנַחְנוּ, נֵלֵךְ בְּשֵׁם-ה' אֱלֹהֵינוּ--לְעוֹלָם וָעֶד” (מיכה ד ה)
”כִּדְנָה, תֵּאמְרוּן לְהוֹם, אֱלָהַיָּא, דִּי-שְׁמַיָּא וְאַרְקָא לָא עֲבַדוּ; יֵאבַדוּ מֵאַרְעָא וּמִן-תְּחוֹת שְׁמַיָּא, אֵלֶּה. עֹשֵׂה אֶרֶץ בְּכֹחוֹ מֵכִין תֵּבֵל בְּחָכְמָתוֹ וּבִתְבוּנָתוֹ נָטָה שָׁמָיִם.”(ירמיהו, י', י"א–י"ב) – לפי פירוש רד"ק לתרגום יונתן של "עֹשֵׂה אֶרֶץ בְּכֹחוֹ", כוונת התרגום היא: אנחנו לא נעבוד אלה האלהות שלא עשו שמים וארץ אלא אלהים שעשה ארץ בכחו.
”אֵין-כָּמוֹךָ בָאֱלֹהִים אֲדֹנָי; וְאֵין כְּמַעֲשֶׂיךָ” (תהילים פ"ו ח).
”כִּי גָדול ה' וּמְהֻלָּל מְאד. נורָא הוּא עַל כָּל אֱלהִים: 
כִּי כָּל אֱלהֵי הָעַמִּים אֱלִילִים. וַה' שָׁמַיִם עָשָׂה” (תהלים צו ד)
”כִּי אַתָּה ה' עֶלְיון עַל כָּל הָאָרֶץ. מְאד נַעֲלֵיתָ עַל כָּל אֱלהִים” (תהלים צז ט)
לפי אותה גישה פרשנית, קיים בתנ"ך גם הרעיון כי לא זו בלבד שיש אלים שונים, אלא כל אל שולט בטריטוריה מוגדרת:
”לֹא תֵלְכוּן, אַחֲרֵי אֱלֹהִים אֲחֵרִים--מֵאֱלֹהֵי, הָעַמִּים, אֲשֶׁר, סְבִיבוֹתֵיכֶם” (דברים ו יד)
”בְּהַנְחֵל עֶלְיוֹן גּוֹיִם, בְּהַפְרִידוֹ בְּנֵי אָדָם, יַצֵּב גְּבֻלֹת עַמִּים, לְמִסְפַּר בְּנֵי יִשְׂרָאֵל. כִּי חֵלֶק ה', עַמּוֹ: יַעֲקֹב, חֶבֶל נַחֲלָתוֹ” (דברים לב ח-ט)
” הֲלֹא אֵת אֲשֶׁר יוֹרִישְׁךָ, כְּמוֹשׁ אֱלֹהֶיךָ--אוֹתוֹ תִירָשׁ; וְאֵת כָּל-אֲשֶׁר הוֹרִישׁ ה' אֱלֹהֵינוּ, מִפָּנֵינוּ--אוֹתוֹ נִירָשׁ” (שופטים יא כד) - דברי יפתח הגלעדי למלך בני עמון
”כִּי-גֵרְשׁוּנִי הַיּוֹם מֵהִסְתַּפֵּחַ בְּנַחֲלַת ה' לֵאמֹר לֵךְ עֲבֹד אֱלֹהִים אֲחֵרִים” (שמואל א, כו יט)
פירוש אחר הסיק שלאלי המקרא יש ילדים:
”הָבוּ ה', בְּנֵי אֵלִים; הָבוּ ה', כָּבוֹד וָעֹז” (תהלים כט א)
לעומת זאת, בפרשנות המסורתית המושג "אל" או "אלוהים" אינו מתייחס דווקא לישות בעלת כוח עליון, אלא גם לאלוהי שקר וכן לכוחות גשמיים או לשופטים ושרים חשובים, כמו למשל בפסוק ”יֶשׁ-לְאֵל יָדִי לַעֲשׂוֹת עִמָּכֶם רָע” (בראשית, ל"א, כ"ט) או ”וַיִּרְאוּ בְנֵי הָאֱלֹהִים אֶת בְּנוֹת הָאָדָם כִּי טֹבֹת הֵנָּה וַיִּקְחוּ לָהֶם נָשִׁים מִכֹּל אֲשֶׁר בָּחָרוּ” (ספר בראשית, פרק ו', פסוק ב'),  כאשר פירושו על פי דעה המובאת ברש"י הוא בני השופטים והשרים החשובים. ”וְדִבֶּר־הוּא לְךָ אֶל־הָעָם וְהָיָה הוּא יִהְיֶה־לְּךָ לְפֶה וְאַתָּה תִּהְיֶה־לּוֹ לֵאלֹהִים” (שמות, ד', ט"ז) כשהמשמעות היא שאהרון ידבר בשביל משה, שהיה כבד פה וכבד לשון, ומשה יגיד לו מה לומר.
באסלאם

בסורת הכופרים מופיע הפסוק ”לכם דתכם ולי דתי” שאותו אמר מוחמד אחרי שכופרים ניסו לשכנעו לעבוד תקופת מה את אליהם. פסוק זה מתפרש כהכרה בכך שכל קבוצה מאמינה באליה, תוך שהיא מודעת לכך שקבוצות אחרות מאמינות באלוהּ אחר.
ראו גם

מונותאיזם
פוליתאיזם
הנותאיזם
הערות שוליים

↑  למשל על ידי נילי שופק מאוניברסיטת חיפה, ד"ר נילי סמט מאוניברסיטת בר-אילן במסגרת הקורס "המקרא לאור המזרח הקדום"
↑  פירוש רד"ק
↑  סורה 109, סורת אל-כאפרון
| --- | --- |
בקרת זהויות :  GND: 4535793-6 
ערך זה הוא קצרמרבנושא דת. אתם מוזמנים לתרום לוויקיפדיה ו.
מבצע חילופי השבויים ההונגרי-סובייטי

מבצע חילופי השבויים ההונגרי–סובייטי התבצע במהלך השנים 1920–1924 על פי ההסכמים שנכרתו בין ממשלות ממלכת הונגריה לבין ממשלת הרפובליקה הסובייטית הפדרטיבית הסוציאליסטית הרוסית תחילה, ולאחר מכן עם ממשלת ברית המועצות.
רקע

שבויי מלחמה רוסים שנשבו במלחמת העולם הראשונה והוחזקו בהונגריה הוחלפו בין השנים 1920 לבין 1924. כמו כן גם הונגרים קומוניסטים שהורשעו על תפקידם ברפובליקה הסובייטית ההונגרית (כולל קומיסרי עם, כלומר שרי ממשלה לשעבר) וכן אסירים פוליטיים נוספים שהורשעו בניסיון לארגן מחדש את מפלגת הקומוניסטים של הונגריה אחרי נפילת הרפובליקה הוחזרו, הועברו, הוסגרו לרוסיה הסובייטית בתמורה לשבויי מלחמה הונגרים שהוחזקו על ידי הממשלה הסובייטית, במיוחד קצינים. בחילופי השבויים היה תפקיד מרכזי ל"סיוע האדום ההונגרי" (הסיוע האדום ההונגרי (בקיצור VS) הוקם ביוזמת הקומינטרן ב-1923 כחלק ההונגרי של הסיוע האדום הבינלאומי, כדי לסייע למשפחות הקומוניסטים שנרצחו ולמשפחות הקומוניסטים שנרדפו). במהלך חילופי השבויים הוחלפו כאמור גם 300–400 אסירים פוליטיים. כיוון שהשלטונות ההונגריים באותה תקופה לא היו מוכנים למסור מידע איזה אסיר נמצא באיזה כלא או מחנה מעצר, הרשימה נערכה על ידי קומוניסטים הונגרים שהיגרו לרוסיה הסובייטית. הקבוצה הראשונה של המוחלפים הגיעה לרוסיה הסובייטית ב-22 באוקטובר 1921. מספר לא מבוטל מקומיסרי העם וחברי מפלגה שהיגרו לברית המועצות נפלו מאוחר יותר קורבן לטיהורים הגדולים של סטלין.
היסטוריה

אפילו שנתיים מתום מלחמת העולם הראשונה חיו עשרות אולי מאות אלפי שבויי מלחמה רבים (ממדינות רבות) בתנאים אומללים באזורים נידחים של האימפריה הרוסית לשעבר, במיוחד בסיביר ובטורקסטאן, אלה היו שטחים בניהול סובייטי-רוסי במרכז אסיה או אסיה הפנימית (Inner Asia). היו רק הערכות לגבי מספר שבויי המלחמה, אך מספרם, לרבות שבויי המלחמה ההונגרים, הסתכם במאות אלפים. לפי הנתונים הרשמיים, בהונגריה היו רק 600 שבויי מלחמה רוסים, ורק כ-300 מהם רצו לחזור לרוסיה הסובייטית.
בגלל הפערים האידאולוגיים שלא היה ניתן לגשר ביניהם, נמנעו שני הצדדים מלעסוק בקשר ישיר; המקרה של שבויי מלחמה נפתר תחילה באמצעות מתווכים, ולאחר מכן הפקידה מועצת השרים ההונגרית על חבר המועצה מיהאי יונגרט להמשיך במשא ומתן עם מקסים מקסימוביץ' ליטבינוב (בשמו המקורי: מאיר חנוך וולך) שהיה אז שגריר נודד של רוסיה, כדי לפתור כמה סוגיות בינלאומיות חשובות. המשא ומתן בקופנהגן הצליח במאי 1920, ושני הצדדים חתמו על הסכם על חילופי שבויים. אולם ביולי 1920 החל בהונגריה משפטם של עשרה קומיסרי עם (שרים) של הרפובליקה הסובייטית ההונגרית, וארבעה מהם נידונו למוות ושישה למאסר עולם. הקומוניסטים ההונגרים המהגרים במוסקבה הצליחו לשכנע את המפלגה הקומוניסטית הסובייטית להתעקש על שחרור קומיסרי העם בתמורה להחזרת שבויי המלחמה ההונגרים.
החוזים

מכיוון שהונגריה וברית המועצות שקמה בשנת 1922 הקימו נציגויות דיפלומטיות הדדיות רק ב-1934, התנהל המשא ומתן הדיפלומטי דרך מדינות נייטרליות:
29 במאי 1920, קופנהגן : על חילופי שבויי מלחמה בהונגריה וברוסיה הסובייטית.
28 ביולי 1921, ריגה : הרחבת האמנה לאסירים שהורשעו בפעילותם תחת הרפובליקה הסובייטית ההונגרית.
23 בספטמבר 1924, ברלין : הרחבה נוספת של ההסכם למי שהורשעו על מאמציהם לארגן מחדש את המפלגה הקומוניסטית שנאסרה בהונגריה.
הערכה פוליטית/משפטית

בתגובה למשפטים של קומיסרי העם שהחלו ביולי 1920, הודיע גאורגי צ'יצ'רין לממשלת הונגריה כי 1,000 קצינים הונגרים (שבויים) נעצרו והחזקת 10 מהם כבני ערובה אישיים. חילופי האסירים לא עמדו בסטנדרטים של חוקי המלחמה במספר היבטים:
במסגרת השלום ברסט-ליטובסק של 1918, הסכימו השלטונות המרכזיים ורוסיה הסובייטית על שחרור הדדי של שבויי מלחמה. המפלגות האוסטרו-הונגריות וההונגריות עמדו בכך, כך שעד שנת 1920 נותרו בהונגריה רק כמה מאות שבויי מלחמה רוסים, בעוד שב-1920 היו עשרות אלפי שבויי מלחמה הונגרים בשטח הסובייטי-רוסי.
הדבר המעניין בחילופי השבויים היה החלפת אזרחים הונגרים בשבויי מלחמה הונגרים וכלומר אזרחים בחיילים.
בסוגיה של אלה שנדרשה העברתם לרוסיה הסובייטית, להגירה הקומוניסטית, היה למתיאש ראקושי קול מכריע. אפילו ב-1924 כפו הסובייטים ויתורים מממשלת הונגריה על ידי מעצר של קציני שבויים הונגרים.
רשימת המוחלפים

רשימת הקומוניסטים בחילופי השבויים הסובייטי-הונגרי
מי היו בין הקומוניסטים ההונגרים שהרוסים דרשו את העברתם. ארבע מאות וחמישה עשר שמות נמצאים ברשימה הסובייטית. פשטי נפלו, מס' 6 (1922) עמ' 8.
לקריאה נוספת

על הסיוע האדום ההונגרי
עבר: נחתם הסכם חילופי שבויים בין הונגריה לרוסיה הסובייטית
Munkásmozgalom-történeti lexikon. (לקסיקון תולדות תנועת הפועלים)